बच्चा पैदा होने के बाद जरूरी है कि उसकी देखभाल करने के लिए माता पिता न सिर्फ शारीरिक बल्‍कि मानसिक तौर पर भी स्वस्थ रहें। आज की बढ़ती महंगाई के जमाने में मेडिकल के खर्चे काफी महंगे होते जा रहे हैं। ऐसे में अगर आपने इंश्योरेंस नहीं ली हुई तो जरूर लें। लेते समय देख लें कि किन इंश्योरेंस पॉलिसी में मैटरनिटी लाभ कवर हो रहे हैं। हालांकि कोई भी कंपनी अलग से मैटरनिटी इंश्योरेंस का उल्लेख नहीं करती है, लेकिन कुछ कंपनियां कंसलटेशन फी जैसे लाभ मुहैया कराती है। ऐसेी पॉलिसी का चयन करें जिसमें आपके बच्चे को शामिल किया जाए।